Teadusmalev

Teadusmalev on 2012. aasta suvel loodud koolinoorte suvemalev, mis pakub õpilastele võimalust teenida taskuraha Eesti tudengisatelliidi programmi teadustöös osaledes. 

Teadusmaleva idee autor ja algataja on Tartu Ülikooli õppejõud ja Tartu Observatooriumi vanemteadur Mart Noorma koos kaastöötajatega. 

 Kontseptsioon 
Teadusmaleva eesmärgiks on anda teadushuvilistele koolinoortele võimalus isikliku kogemuse kaudu tutvuda teadlase elukutsega. Erinevalt töövarju programmist ja individuaalset uurimistööst laboris töötavad Teadusmalevas osalejad iseseisva uurimisrühmana, otsides ühiselt lahendusi juhendajate antud uurimisküsimusele. Uurimistöö edasiste etappide planeerimine, võrdse tööjaotuse korraldamine, vaheküsimuste tõstatamine ja lahenduste otsimine toimub malevlaste initsiatiivil ning maleva juhendajad sekkuvad protsessi ainult malevlaste esitatud küsimuste lahendamiseks. Teadusmalev kestab kogu suvevaheaja. Alustab õpilaste teadusmalev, Eesti Rahvusringhääling, 19. juuni 2012

2015. aastast toetab Teadusmaleva läbiviimist Tartu Hansa Rotary klubi, makstes osalevatele noortele stipendiumi. Stipendiumi maksmiseks vajalik raha kogutakse heategevuskontsertide korraldamisega. "Tartu Ülikooli, Tartu Observatooriumi ning THRK ühisele teadusmaleva stipendiumitele laekus tähtaegselt 21 avaldust" Tartu Hansa Rotary klubi 2017. aastal lisandus toetajate hulka Tartu Toome Rotary Klubi.

 Osalejad ja eesmärgid 
Markus Rene Pae, Gregor Eesmaa, Karl Reinkubjas, Carel Kuusk, Andris Slavinskis, Reinis Irmejs 
Anni Kasikov, Laima Anna Dalbiņa, Viktorija Leimane, Karina Sein, Eva-Maria Tõnson, Kelli Randmäe
Eigo Varemäe, Daniil Lepkin
2012. aasta suvel oli Teadusmaleva meeskonna ülesandeks katsetada Eesti tudengisatelliidi ESTCube-1 elektromagnetitel põhinevat pööramissüsteemi magnetvälja simulaatoris laboritingimustes.

Teadusmaleva vanem oli 2012. aastal Jaan-Eerik Past (Edinburghi Ülikool). Teadusmaleva meeskond 2012: Timothy Henry Charles Tamm (Gustav Adolfi Gümnaasium), Jürgen Laks (Tartu Kommertsgümnaasium), Siim Kurvits (Hugo Treffneri Gümnaasium), Mats Mikkor (C. R. Jakobsoni nimeline Gümnaasium) ja Simo Jarek Zaranek (Tartu Kivilinna Gümnaasium).

2014. aasta suvel töötasid suvemalevlased elektrilise päikesepurjega lendava kosmoselaeva trajektoori arvutamise ning muude Eesti tudengisatelliidi programmi uurimisküsimustega. 

2015. aasta suvel töötasid Teadusmaleva liikmed Helmholtzi pooli ehitamise kallal, mille abil oleks võimalik luua homogeenset magnetvälja, milles saaks testida ESTCube'i ning selle osade omadusi ja käitumist magnetväljas. Sel aastal osalesid Teadusmalevas ka Läti õpilased Viktorija Leimane, Laima Anna Dalbiņa, Reinis Irmejs. 

Teadusmaleva vanem oli 2015. aastal Karl Reinkubjas (Tartu Ülikool). Teadusmaleva liikmed olid Anni Kasikov, Carel Kuusk, Daniil Lepkin, Eigo Varemäe, Eva-Maria Tõnson, Gregor Eesmaa, Karina Sein, Kelli Randmäe ja Markus Rene Pae."Teadusmalev: andekad teadushuvilised noored ehitavad Helmholtzi puuri" ERR Novaator, 14.07.2015

 Tunnustus 
2012 – Eesti teaduse populariseerimise auhind, peapreemia parima uue algatuse kategoorias, Tartu ÜlikoolPressiteade: TÜ noppis teaduse populariseerimise auhindadest kuus preemiat 16. november 2012

 Viited 

 Välislingid 
 Priit Rajalo. "Tartus tegutseb sel suvel Eesti esimene teadusmalev", Eesti Televisiooni uudised, 24. juuni 2012
 Priit Ennet. Teadussaade "Labor", Vikerraadio 24. juuni 2012
 "Suvelaagrites osaleb üle 27 tuhande noore", Eesti Noorsootöö Keskus, 20. juuni 2012
 Triin Ilves. "Valmib tudengisatelliit", Vikerraadio, 7. august 2012
 "Teadusmalev: nädal täis tööd", Novaator, 20. juuli 2015
 Eleen Laasner. "Teadusmalevlased näitasid Helmholtzi puuri", Tartu Postimees, 18. august 2015

Kategooria:Eesti teadus
Kategooria:Eesti noorteorganisatsioonid